我自己之前食開樂富嗰間 香港仔係第一次食 集團式餐廳 分店保持一貫水準 辣蕃茄蜆肉手作麵 十分惹味唔太難 大部分人都接受到 作為一間以台灣食物為主嘅餐廳 好難得有一啲咁特別嘅手作麵 其實大部分茶木嘅甜品都唔錯 作為朱古力超級粉絲 朱古力火山簡直係我嘅至愛 仲有士多啤梨蜜糖磚塊 係茶木嘅招牌菜式 無論外型同味道都好吸引 出面好多鋪頭都有類似嘅多士加雪糕甜品 不過都始終係茶木嗰個做得好啲 最少唔係好似將啲麵包切碎亂咁放 唔使多講 賣相其實係好緊要